Na wochynende1 mołcie2– tak se myśla- trocha wiyncyj czasu na śniołdanie i mogecie sie narychtować taki gryfny3 ōmlet4. Choć keby5 fto chcioł, to go moge zjejś6 i na ôbiołd 😉
Co potrza?
5 jajec
4 łeżki mōnki7 pszynnyj
sōl i pieprz- chyba, że chcecie zjejś go niyskorzi8 na słodko, to dejcie yno ździebko soli i łeżka cukru
Nojprzōd ubijcie biōłka ze solōm, potyn dociepcie dō nich żōłtka, ździebko9 pieprzu, mōnka i fajnie to wymiyszejcie. Wylyjcie na patelnia, przibrōnołćcie10 z kołżdyj11 strōny- na małym ôgniu tak ze połra12 minut- i mogecie sie brać za jedzynie. Na wiyrch13 idzie wciepnōńć byle co i myśla, że pomysłōw Wōm niy brachnie14. Smacznego 🙂
1weekend
2macie
3piękny
4ō- samogłoska w wymowie między o i u
5gdyby
6zjeść
7mąki
8później
9szczyptę
10przypieczcie
11każdej
12kilka
13górę
14zabraknie
szl_Latn szl_Latn grn_Latn szl_Latn szl_Latn szl_Latn eng_Latn pol_Latn pol_Latn pol_Latn pol_Latn szl_Latn pol_Latn pol_Latn szl_Latn pol_Latn pol_Latn pol_Latn pol_Latn bos_Latn